rejauldu/bengali-wikipedia huggingface dataset:
হিউস্টন () মার্কিন যুক্তরাষ্ট্রের চতুর্থ বৃহত্তম শহর এবং টেক্সাস অঙ্গরাজ্যের বৃহত্তম শহর। এই শহরে রয়েছে আমেরিকার বৃহত্তম বন্দর গুলির একটি যা হিউস্টন বন্দর নামে পরিচিত। ২০০৮ সালের মার্কিন জনসংখ্যা ব্যুরোর জরিপ অনুযায়ী হিউস্টনের ৬০০ বর্গমাইল (১৬০০ বর্গ কিলোমিটার) এলাকায় জনসংখ্যা ২.২ মিলিয়ন। হ্যারিস কাউন্টির কাউন্টি সিট হল হিউস্টন। বৃহত্তর হিউস্টনের অর্থনৈতিক কেন্দ্র এবং যুক্তরাষ্ট্রের ষষ্ঠ বৃহত্তম মেট্রোপলিটন এলাকা হিউস্টন যার জনসংখ্যা ৫.৭ মিলিয়নেরও বেশি। হিউস্টন ১৮৩৬ সালের ৩০শে আগস্ট অগাস্ট চ্যাপম্যান অ্যালেন এবং জন অ্যালেন কর্তৃক প্রতিষ্ঠিত হয়। তবে শহর হিসেবে এটি ১৮৩৭ সালের ৫ই জুন গঠিত হয়। শহরটি তৎকালীন মার্কিন যুক্তরাষ্ট্রের রাষ্ট্রপতি স্যাম হিউস্টনের নামে নামকরণ করা হয়। তিনি ছিলেন টেক্সাসের অধিবাসী।   তথ্যসূত্র    বহিঃসংযোগ    হিউস্টনের সরকারি ওয়েবসাইট  ঠাউস্টনের ঐতিহাসিক ১৭২ বছর  গ্রেটার হিউস্টন কনভেনশন এ্যান্ড ভিসিটরস ব্যুরো  গ্রেটার হিউস্টন পার্টনারশিপ  বৃহত্তর হিউস্টন পরিবহন এবং জরুরি ব্যবস্থাপনা কেন্দ্র  হিউস্টন পাবলিক লাইব্রেরীর ওয়েবসাইট  হিউস্টনের বাণিজ্যিক কেন্দ্র  ধাউস্টনের উপশহর এলাকা  হিউস্টনের বিমানবন্দর ব্যবস্থা  বিষয়শ্রেণী:মার্কিন যুক্তরাষ্ট্রের শহর বিষয়শ্রেণী:টেক্সাস বিষয়শ্রেণী:প্রাক্তন জাতির রাজধানী বিষয়শ্রেণী:মার্কিন যুক্তরাষ্ট্রের প্রাক্তন অঙ্গরাজ্যের রাজধানী বিষয়শ্রেণী:টেক্সাসের শহর
পরভা নাচ  হল পশ্চিমবঙ্গের  একটি লোকনৃত্য। এর উৎপত্তি পশ্চিমবঙ্গের   চিল্কিগড়ে। এই নাচ প্রথমে চিল্কিগড়ের  রাজপরিবারে   সীমাবদ্ধ ছিল। এই নাচে ব্যবহৃত মুখোশ কাঠ দিয়ে তৈরি করা হয়। পরভা ( মুখোশ) মাথা থেকে কোমর পর্যন্ত  হয়ে থাকে।    ইতিহাস  ১৮৩১-১৮৬০ ছিল ধবল রাজবংশের স্বর্ণ কাল।  ১৮ শতাব্দীর মাঝামাঝি  সে সময়  রাজা  মানগোবিন্দ ধবলদেবের শাসন ছিল ।তিনি প্রজাপ্রিয় রাজা ছিলেন।তার  শিল্প সংস্কৃতিতে রুচি ছিল। তিনি একজন  মিস্ত্রি দিয়ে কাঠ থেকে মুখোশ বানান।   ঊনবিংশ শতকে পরভা নাচ ছিল মানুষের বিনোদনের মাধ্যম।চিল্কিগড়ের রাজবাড়িতে গ্রীষ্মকালে  সন্ধ্যাবেলায় রাজার বাগদি পাইক  বা লেঠেলরা নাচত ।বৈশাখে শেষে বা জ্যৈষ্ঠে শুরুতে শনি মঙ্গলবার  শিবের গাজনে  সন্ধ্যাতে পরভা নাচ হত। সোহাগী, বাবু , ভূত , বাঘ , সিংহ  ইত্যাদি বিষয়ে নাচ হত। শেষ দিন হত সতীর দেহত্যাগ।সানাইয়ের করুণ সুরে নৃত্যরত সতী মঞ্চে আসত। পাইকরা গোঁফ কামিয়ে লালপেড়ে শাড়ি পড়ে  সিঁদুর দিয়ে সতী সাজত। গান ধরত—    ‘আমি কি করিব কোথায় যাব বল না গো দ্যুতি  পরানে মারিয়া শেল বড়ালে পিরিতি।।  শিশুকালে ছিলাম ভাল কুসুম শয়ানে।  এবে তনু ঝর ঝর মদনের বাণে’।  এছাড়া  মহিষাসুর বধ,সিপাহী বিদ্রোহ, দশাননের নাচ ও হত। পরভাতে গণেশ চতুর্ভুজা, ষড়ানন, সরস্বতী, লক্ষ্মী, অরুণ, বরুণ, কাক, কুমির, গোরুর মাথা, দশভুজা, যমরাজ, রাবণ, শিব, কার্তিক প্রভৃতি  মুখোশ কাঠ থেকে বানানো হত।  তখন এরকম প্রায় ১৬  মুখোশ তৈরি করা হত। ঝাড়গ্রামের লোকসংস্কৃতি সংগ্রহশালাতে চিল্কিগড়ের রাজ পরিবারের  ১২টি  মুখোশ এখনো আছে। নাচে  মুখোশ বাঁশের বাতার বৃত্তে  রাখা হত। বাঁশের বৃত্তে ঢুকে মুখোশ পরতে হত। ঢোল-সানাই সহকারে এই নাচ হত। নাচের প্রথমে ধুনুচি হাতে করে নাচতে নাচতে বুড়ো,বুড়ি ও গণক ঠাকুর ঢুকত। রাজবাড়ির সামে মানুষের ঢল নামত। রাজা মানগোবিন্দ  তামাক সেবন করতে করতে নাচ দেখতেন। রাজপরিবারের অনেকে ও এই নাচ রপ্ত করেছিল।   ক্রমে রাজত্ব চলে গেলে রাজপ্রাসাদ পরিত্যক্ত হয়। অনেক শিল্পী ও বাদ্যকার মারা যায়। এরকম নানা কারণে পরভা নাচ বিশ শতাব্দির নয়ের দশকে হারিয়ে যায়।    পুনরুজ্জীবন  রাজ্য সরকারের  তথ্য ও সংস্কৃতি দফতরের  আর্থিক সহায়তা এবং ব্যক্তিগত উদ্যমে  শিল্পী ও বাদ্যকার নিয়ে ২০১৭ সালের শেষদিন কলকাতার রবীন্দ্র সদনে নবরূপে পরভা নাচ আবার ফিরে আসে। এতে মাথা থেকে কোমর অব্দি শোলার মুখোশ পড়া হয়। যা তৈরি করে পুরুলিয়ার মুখোশ গ্রামের চড়িদার কারিগর।পরভা নাচ  দাঁতনের রবীন্দ্রভবনে ও কিছু লোক উৎসবে পরিবেশন করা হয়েছে। এই নাচকে তার পূর্বের রূপে ফিরিয়ে নিয়ে যাওয়ার চেষ্টা করা হচ্ছে।   আরও দেখুন    পাইক নৃত্য   তথ্যসূত্র   বিষয়শ্রেণী:ভারতের নৃত্য বিষয়শ্রেণী:পশ্চিমবঙ্গের সংস্কৃতি বিষয়শ্রেণী:বাংলার নৃত্যকলা
বাইবেলীয় তাবোর পর্বতের লড়াই ছিলো বিচারকদের যুগে হজোর থেকে শাসনকৃত কেনানের রাজা যাবীন এবং বারাক ও দেবোরা নেতৃত্বাধীন ইস্রায়েলীয় বাহিনীর মধ্যকার একটি লড়াই। বাইবেলে উল্লেখিত লড়াইয়ের এই ঘটনাটি বিচারকদের পুস্তকের ৪র্থ ও ৫ম অধ্যায়ে উল্লেখ করা হয়েছে।  বাইবেলীয় বর্ণনা পটভূমি কেনানীয় রাজা যাবীন ও তার বাহিনীর অধিনায়ক সিসেরা, যে কিনা নয়শো লৌহ রথ পরিচালনা করতো, ইস্রায়েলীদের কুড়ি বছরের জন্য দমন করে চলেছিলো। সেই সময় বাইবেলীয় বিচারক ও পয়গম্বরিনী দেবোরা সেনাপতি বারাককে ডেকে জানায় যে ঈশ্বর তাকে ইস্রায়েলীয় সৈন্যবাহিনী সমেত তাবোর পর্বতের দিকে পদযাত্রার আদেশ করেছেন এবং ঈশ্বর প্রতিশ্রুতি দিয়েছেন যে তিনি বারাকের ক্ষমতার মধ্যে "তাদেরকে তুলে দিবেন" (কেনানীয়দের)।  ইতস্তত বারাক দেবোরাকে বললো তার সাথে না গেলে সে অভিযান পরিচালনা করবেনা। দেবোরা রাজি হয়, তবে বারাককে জানায়, "তবে এই অভিযানে তোমার কোন সুখ্যাতি হবে না, কারণ প্রভু একজন নারীর হাতে সিসেরাকে সমর্পণ করবেন"। দেবোরা, বারাক এবং নপ্তালী ও সবুলুনের গোত্র হতে নিয়োগকৃত তাদের ১০,০০০ সেনার বাহিনী কাদেশে জড়ো হয়।Pressler, Carolyn 2002.  Joshua, Judges, and Ruth, Westminster John Knox Press, p. 15.  লড়াই ইস্রায়েলীররা তাবোর পর্বতের দিকে পদযাত্রা শুরু করে। তাদের আসার খবর সিসেরার কাছে পৌঁছায়, তারপর সিসেরা দেরি না করে তাবোরের নিকটে অবস্থিত ওয়াদি কিশোনে চলে আসে। ঈশ্বর এক শক্তিশালী ঝড় সৃষ্টি করেন যা মাটিকে কর্দমাক্ত করে ফেলে, ফলে কেনানীয়দের ভারী রথের চাকা কাঁদায় আঁটকে যায়।Frymer-Kensky, Tikva. "Deborah: Bible", Jewish Women: A Comprehensive Historical Encyclopedia. 20 March 2009. Jewish Women's Archive বৃষ্টির জলের ধারা পর্বত থেকে নেমে এসে ওয়াদি কিশোনে বন্যার সৃষ্টি করে ফলে অনেকে বন্যার জলে ভেসে যায়। কেনানীয়রা আতঙ্কিত হয়ে পালিয়ে যায়, এবং ইস্রায়েলীয়রা তাদের তাড়া করতে থাকে এবং শত্রুদের মাঝে জীবিত থাকা পর্যন্ত তাদের হত্যা করতে থাকলো।  সিসেরা নিজের রথ ছেড়ে জীবন বাঁচাতে পালিয়ে যায়। সিসেরা কেনীয় হেবেরের স্ত্রী যায়েলের তাঁতুর নিকট পৌঁছায় এবং যায়েল তাকে আশ্রয় দেয় যেহেতু কেনানীয়দের সাথে তাদের কোন শত্রুতা ছিলো না। যায়েল সিসেরাকে পান করার জন্য দুধ প্রদান করে, কিন্তু ঘুমিয়ে পড়ার পর তাজে হত্যা করে। বারাক তাঁবুর কাছে পৌঁছানোর পর সে দেবোরার ভবিষ্যতবাণী সত্য হওয়ার প্রমাণ পেয়ে যায়।  আরো দেখুন  জেরিকোর লড়াই  তথ্যসূত্র  বিষয়শ্রেণী:প্রাচীন ইসরায়েল ও যিহূদা বিষয়শ্রেণী:হিব্রু বাইবেলে উল্লেখিত লড়াই বিষয়শ্রেণী:কেনানীয়দের সাথে সম্পৃক্ত লড়াই বিষয়শ্রেণী:খ্রিস্টপূর্ব ১২শ শতাব্দী বিষয়শ্রেণী:খ্রিস্টপূর্ব ২য় সহস্রাব্দের সশস্ত্র সংঘাত
thumb|400px|বিভিন্ন আকার চিত্রায়িত  নিচে বিভিন্ন দৈর্ঘ্যের জন্য মানের ক্রমের উদাহরণ দেওয়া হয়েছে।  সারসংক্ষেপ  ক্রম  ব্যাপ্তি (মিটার)  একক  উদাহরণ ≥  <অবপারমাণবিক– ০– মহাকর্ষীয় অদ্বৈত অবস্থান ১০−৩৬  ১০−৩৩ নির্দিষ্ট মান (কোনো ব্যাপ্তি নয়)। কোয়ান্টাম ফোম, স্ট্রিং ১০−১৮  ১০−১৫  am  প্রোটন, নিউট্রন, পায়ন পারমাণবিক থেকে কোষীয়  ১০−১৫  ১০−১২  fm  পারমাণবিক নিউক্লিয়াস ১০−১২  ১০−৯  pm  গামা রশ্মি ও এক্স-রশ্মির তরঙ্গদৈর্ঘ্য, হাইড্রোজেন পরমাণু ১০−৯  ১০−৬  nm  ডিএনএ হেলিক্স, ভাইরাস, আলোক বর্ণালীর তরঙ্গদৈর্ঘ্য, সিপিইউতে ব্যবহৃত ট্রানজিস্টর কোষীয় থেকে মানব  ১০−৬  ১০−৩  μm  ব্যাকটেরিয়া, কুয়াশার জলকণা, মানুষের চুলের ব্যাস ১০−৩  ১  mm  মশা, গল্ফ বল, গৃহস্থ বিড়াল, বেহালা, ফুটবল মানব থেকে জ্যোতির্বৈজ্ঞানিক  ১  ১০৩  m  পিয়ানো, মানুষ, গাড়ি, ফুটবল মাঠ, আইফেল টাওয়ার ১০৩  ১০৬  km  এভারেস্ট পর্বত, পানামা খাল ও অতি-সাইবেরীয় রেলের দৈর্ঘ্য, বড় গ্রহাণু জ্যোতির্বৈজ্ঞানিক  ১০৬  ১০৯  Mm  চাঁদ, পৃথিবী, এক আলোক সেকেন্ড ১০৯  ১০১২  Gm  সূর্য, এক আলোক মিনিট, পৃথিবীর কক্ষপথ ১০১২  ১০১৫  Tm  বহিঃস্থ গ্রহদের কক্ষপথ, সৌরজগৎ ১০১৫  ১০১৮  Pm  এক আলোক বর্ষ, প্রক্সিমা সেন্টরাইয়ের দূরত্ব ১০১৮  ১০২১  Em  গ্যালাক্টিক আর্ম ১০২১  ১০২৪  Zm  আকাশগঙ্গা, অ্যানড্রোমিডা ছায়াপথের দূরত্ব ১০২৪  ১০২৭  Ym  হিউজ-এলকিউজি, হারকিউলিস–করোনা বোরিয়ালিস মহাপ্রাচীর, মহাবিশ্বের বৃহৎ-পরিসর গঠন  বিশদ তালিকা বিভিন্ন মানের ক্রমের মধ্যে তুলনার জন্য নিম্নলিখিত তালিকায়  মিটার থেকে  মিটার পর্যন্ত দৈর্ঘ্য তালিকাভুক্ত করা হয়েছে।  অবপারমাণবিক স্তর  ক্রম (m) গুণিতক মান বিষয় ০ ০ ০ মহাকর্ষীয় অদ্বৈত অবস্থান। ১০−৩৫ প্লাঙ্ক দৈর্ঘ্য ০.০০০০১৬২ qm  প্লাঙ্ক দৈর্ঘ্য; কাল্পনিক লুপ কোয়ান্টাম গ্র্যাভিটির সাধারণ বিস্তৃতি কিংবা স্ট্রিং তত্ত্ব অনুযায়ী কাল্পনিক স্ট্রিং ও ব্রেনের আকার; এর থেকে ছোট দৈর্ঘ্যের কোনো পদার্থবৈজ্ঞানিক অর্থ নেই। এই স্তরে কোয়ান্টাম ফোম বর্তমান বলে মনে করা হয়। ১০−২৪ ১ ইয়ক্টোমিটার (ym) ১৪২ ym ১ MeV নিউট্রিনোর কার্যকরী প্রস্থচ্ছেদ। (৬.৩ × ১০−৪৪ সেমি২, যেখান থেকে প্রাপ্ত কার্যকরী ব্যাসার্ধ প্রায় ১.৪২ × ১০−২২ মিটার) ১০−২১ ১ জেপ্টোমিটার (zm) প্রিয়ন, কোয়ার্ক ও লেপ্টনের উপাদান হিসাবে প্রস্তাবিত কাল্পনিক কণা; স্ট্রিং তত্ত্বে কসমিক স্ট্রিঙের সর্বোচ্চ প্রস্থ। ৭ zm উচ্চশক্তির নিউট্রিনোর কার্যকরী ব্যাসার্ধ। (২০ GeV নিউট্রিনোর ক্ষেত্রফল প্রায় ১০ × ১০−৪২ মি২, সেখান থেকে প্রাপ্ত কার্যকরী ব্যাসার্ধ প্রায় ২ × ১০−২১ মি; for ২৫০ GeV নিউট্রিনোর ক্ষেত্রফল প্রায় ১৫০ × ১০−৪২ মি২ সেখান থেকে প্রাপ্ত কার্যকরী ব্যাসার্ধ প্রায় ৭ × ১০−২১ মি) ৩১০ zm বৃহৎ হ্যাড্রন সংঘর্ষকে প্রোটনের দ্য ব্রোয়ি তরঙ্গদৈর্ঘ্য ( ৪ TeV) ১০−১৮ ১ অ্যাটোমিটার (am) কোয়ার্ক ও ইলেকট্রনের সর্বোচ্চ আকার। মহাকর্ষীয় তরঙ্গ বীক্ষণযন্ত্র LIGO-এর সংবেদনশীলতা। মৌলিক স্ট্রিঙের সর্বোচ্চ আকার। ১০−১৭ ১০ am দুর্বল নিউক্লিয় বলের বিস্তৃতি। ১০−১৬ ১০০ am ৮৫০ am প্রোটনের আনুমানিক ব্যাসার্ধ।  টীকা  তথ্যসূত্র  বিষয়শ্রেণী:মানের ক্রম
ফিন এনগাহিনা রোয়া কোনচি (; জন্ম: ১০ আগস্ট ২০০৩; ফিন কোনচি নামে সুপরিচিত) হলেন একজন নিউজিল্যান্ডীয় পেশাদার ফুটবল খেলোয়াড়। তিনি বর্তমানে নিউজিল্যান্ডীয় ক্লাব ওয়েলিংটন ফিনিক্স এবং নিউজিল্যান্ড জাতীয় দলের হয়ে মধ্যমাঠের খেলোয়াড় হিসেবে খেলেন। তিনি মূলত কেন্দ্রীয় মধ্যমাঠের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় হিসেবে খেলেন।  ২০২২ সালে, কোনচি নিউজিল্যান্ড অনূর্ধ্ব-১৯ দলের হয়ে নিউজিল্যান্ডের বয়সভিত্তিক পর্যায়ে অভিষেক করেছিলেন। প্রায় দুই বছর যাবত নিউজিল্যান্ডের বয়সভিত্তিক দলের হয়ে খেলার পর, তিনি ২০২৪ সালে নিউজিল্যান্ডের হয়ে আন্তর্জাতিক পর্যায়ে অভিষেক করেছেন; নিউজিল্যান্ডের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন ফিন এনগাহিনা রোয়া কোনচি ২০০৩ সালের ১০ই আগস্ট তারিখে নিউজিল্যান্ডের হ্যামিল্টনে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল কোনচি নিউজিল্যান্ড অনূর্ধ্ব-১৯, নিউজিল্যান্ড অনূর্ধ্ব-২০ এবং নিউজিল্যান্ড অনূর্ধ্ব-২৩ দলের হয়ে খেলার মাধ্যমে নিউজিল্যান্ডের প্রতিনিধিত্ব করেছেন। ২০২২ সালের ৮ই সেপ্টেম্বর তারিখে তিনি কুক দ্বীপপুঞ্জ অনূর্ধ্ব-১৯ দলের বিরুদ্ধে ম্যাচে নিউজিল্যান্ড অনূর্ধ্ব-১৯ দলের হয়ে আন্তর্জাতিক পর্যায়ে অভিষেক করেছেন।https://www.transfermarkt.com/spiel/index/spielbericht/3910082 কোনচি ফ্রান্সে অনুষ্ঠিত ২০২৪ গ্রীষ্মকালীন অলিম্পিকের জন্য প্রকাশিত নিউজিল্যান্ড অলিম্পিক দলে স্থান পেয়েছেন।  ২০২৪ সালের ১৮ই জুন তারিখে, ২০ বছর, ১০ মাস ও ৮ দিন বয়সে, ডান পায়ে ফুটবল খেলায় পারদর্শী কোনচি সলোমন দ্বীপপুঞ্জের বিরুদ্ধে অনুষ্ঠিত ২০২৪ ওএফসি নেশন্স কাপের ম্যাচে অংশগ্রহণ করার মাধ্যমে আন্তর্জাতিক ফুটবলে নিউজিল্যান্ডের হয়ে অভিষেক করেছেন।https://int.soccerway.com/matches/2024/06/18/oceania/ofc-nations-cup/new-zealand/solomon-islands/4316349/ উক্ত ম্যাচের ৮২তম মিনিটে মধ্যমাঠের খেলোয়াড় ক্যামেরন হোউইসনের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২০ নম্বর জার্সি পরিধান করে কেন্দ্রীয় মধ্যমাঠের খেলোয়াড় হিসেবে খেলেছিলেন।https://www.transfermarkt.com/spiel/index/spielbericht/4352916 ম্যাচটি নিউজিল্যান্ড ৩–০ গোলের ব্যবধানে জয়লাভ করেছিল।https://www.national-football-teams.com/matches/report/39198/New_Zealand_Solomon_Islands.html নিউজিল্যান্ডের হয়ে অভিষেকের বছরে কোনচি সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল নিউজিল্যান্ড  ২০২৪  ১  ০ সর্বমোট  ১  ০  তথ্যসূত্র  বহিঃসংযোগ    বিষয়শ্রেণী:২০০৩-এ জন্ম বিষয়শ্রেণী:জীবিত ব্যক্তি বিষয়শ্রেণী:নিউজিল্যান্ডীয় ফুটবলার বিষয়শ্রেণী:ফুটবল মধ্যমাঠের খেলোয়াড় বিষয়শ্রেণী:ওয়েলিংটন ফিনিক্স ফুটবল ক্লাবের খেলোয়াড় বিষয়শ্রেণী:নিউজিল্যান্ডের আন্তর্জাতিক যুব ফুটবলার বিষয়শ্রেণী:নিউজিল্যান্ডের অনূর্ধ্ব-২০ আন্তর্জাতিক ফুটবলার বিষয়শ্রেণী:নিউজিল্যান্ডের অনূর্ধ্ব-২৩ আন্তর্জাতিক ফুটবলার বিষয়শ্রেণী:নিউজিল্যান্ডের আন্তর্জাতিক ফুটবলার বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:২০১২ ওএফসি নেশন্স কাপের খেলোয়াড়
থাম্ব| ২০১৯ সালে সারমাদি মুর্তেজা সারমাদি () একজন ইরানি কূটনীতিক এবং তার অবসর গ্রহণের আগ পর্যন্ত ইরানের পররাষ্ট্র মন্ত্রণালয়ের পররাষ্ট্র বিষয়ক সাবেক উপমন্ত্রী ছিলেন। তিনি ২০০০ , Getty Images থেকে ২০০৪ সাল পর্যন্ত যুক্তরাজ্যে ইরানের রাষ্ট্রদূত এবং , Iran's ambassador quits London Relations sour over diplomat's arrest and nuclear plan ১৯৮১ থেকে ১৯৯১ সাল পর্যন্ত স্টেট ডিপার্টমেন্টের মুখপাত্র হিসেবেও কাজ করেছেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:যুক্তরাজ্যে ইরানের রাষ্ট্রদূত বিষয়শ্রেণী:১৯৫৪-এ জন্ম
দ্বিতীয় রামচন্দ্র শেখর পঞ্চকোট রাজ্য শাসনকারী শেখর রাজবংশের চুয়ান্নতম রাজা ছিলেন।   সংক্ষিপ্ত পরিচিতি  দ্বিতীয় রামচন্দ্র শেখর পঞ্চকোট রাজ্য শাসনকারী শেখর রাজবংশের তিপ্পান্নতম রাজা দ্বিতীয় পুরন্দর শেখরের জ্যেষ্ঠ পুত্র ছিলেন। তিনি ১৩৮৮ খ্রিষ্টাব্দ হতে ১৪২৭ খ্রিষ্টাব্দ পর্য্যন্ত হরিনারায়ণ উপাধি গ্রহণ করে রাজ্য শাসন করেন। দ্বিতীয় রাঘব শেখর ও পীতাম্বর শেখর নামক তার দুই পুত্র ছিল।   তথ্যসূত্র      বিষয়শ্রেণী:শেখর রাজবংশ
আল-সোহুম মসজিদ () একটি পরিত্যক্ত প্রাক্তন নিম্ন-কন্টুর ঐতিহাসিক সুন্নি ইসলাম মসজিদ, পুনর্বাসনের অধীনে, আল ইয়ামামা রিয়াদ, সৌদি আরব এর আশেপাশে।   এলাকা জুড়ে অবস্থিত, মসজিদটি ১৮শ বা ১৯শ শতাব্দীর, যখন এটি মানফুহা শহরে অবস্থিত ছিল। এটি নজদী স্থাপত্য শৈলীতে নির্মিত, মাটি ব্যবহার করে নির্মিত এবং তুওয়াইক পর্বত থেকে আহরণ করা পাঁচটি প্রাকৃতিক পাথরের স্তম্ভের উপর দাঁড়িয়ে।  সৌদি কর্তৃপক্ষ ২০২০ সালে মসজিদটির সুরক্ষার জন্য পদক্ষেপ নিতে শুরু করে এবং স্থানটির চারপাশে সমস্ত খনন কার্যক্রম বন্ধ করে দেয়।   আরও দেখুন    সৌদি আরবে ইসলাম  সৌদি আরবের মসজিদের তালিকা   তথ্যসূত্র   বিষয়শ্রেণী:২য় সহস্রাব্দের ধর্মীয় ভবন ও স্থাপনা
মায়া মেমসাব (, , মায়া এবং ইংরেজিতে মায়া: দ্য এনসেন্টিং ইল্যুশন নামে পরিচিত) ১৯৯৩ সালের ভারতীয় চলচ্চিত্র। ফরাসি লেখক গুস্তাভ ফ্লোবেরের মাদাম বোভারি উপন্যাস অবলম্বনে চলচ্চিত্রটি প্রযোজনা এবং পরিচালনা করেছেন কেতন মেহতা। অভিনয় করেছেন শাহরুখ খান, দীপা সাহি, ফারুক শেখ, রাজ বব্বর, পরেশ রাওয়াল প্রমুখ। চলচ্চিত্রটি জাতীয় চলচ্চিত্র পুরস্কার (ভারত)- ১৯৯৩ এর বিশেষ জুরি পুরস্কার অর্জন করেছিল।  কাহিনীসংক্ষেপ তরুণী, সুন্দরী ও বুদ্ধিমতী মায়া তার পিতার সাথে গ্রামাঞ্চলের এক প্রাসাদমঞ্চে বাস করে। তার বাবা যখন স্ট্রোকের শিকার হয়, সে (মায়া) স্থানীয় চিকিৎসক চারু দাসকে ডাকে, যে তার সাইকেলটিতে এসে তার বাবার জন্য চিকিৎসা করে। চারু প্রায়শই  মায়াদের বাসায় মায়ার বাবার চেয়ে মায়াকে দেখার অজুহাতে আসে। শেষ পর্যন্ত তারা বিয়ে করে, বছর কেটে যায় এবং চারু রোগীদের চিকিৎসা করতে ব্যস্ত হয়ে যায়, মায়াকে একা রেখে মায়াকে নিজেকেই নিজের ভাগ্য এবং জীবন প্রতিফলিত করতে ছেড়ে দেয়; মায়া একা হয়ে যায় এবং রুদ্র নামে এক পুরুষ তার জীবনে প্রবেশ করে এবং একটি প্রেমের সম্পর্কও চলে। এটি বেশি দিন স্থায়ী হয় না, কারণ এরপরেই তার চেয়ে অনেক কম বয়সী পুরুষ ললিত তার জীবনে প্রবেশ করে এবং তারা প্রেমের সম্পর্কে জড়িয়ে যায়। তবে আবার মায়া শারীরিক প্রয়োজনের চেয়ে মানসিক চাহিদা বেশী কামনা করায় সন্তুষ্ট হয় না। সারাক্ষণ, এই উদাস গৃহবধু ব্যয়বহুল জিনিসের প্রতি আকৃষ্ট হয় এবং পোশাক ও আসবাবের জন্য বেপরোয়াভাবে ব্যয় করে, এমনকি যদি তাকে ঋণও নিতে হয় তবুও। সে তার বাড়ি লালাজি নামের এক পুরুষের কাছে বন্ধক করে দেয়। অবশেষে, বাস্তবতা তার সাথে ধরা দেয়। লালাজি তার বাড়ির দখল নেওয়ার জন্য আদালতের আদেশ নিয়ে আসে। রুদ্র এবং ললিত তাকে ছেড়ে চলে যায় এবং এর ফলে তাকে এমন এক রহস্যময় পানীয় পান করতে হয় যা আগে একদিন রাস্তায় লোক জড়ো করে একজন গরিব মানুষ দ্বারা বিক্রির জন্য প্রচার করা হয়েছিলো, পানীয় পান করার পর মায়া অদৃশ্য হয়ে যায়। এই দুটি ঘটনা তদন্তকারীদেরকে কে বা কী সত্য মায়াকে হত্যা করেছে তা অনুসন্ধানের জন্য ছেড়ে যায়।   অভিনয়ে   শাহরুখ খান - ললিত  দীপা সাহি - মায়া  ফারুক শেখ - চারু দাস  রাজ বব্বর - রুদ্র  পরেশ রাওয়াল - লালাজি   সঙ্গীত    তথ্যসূত্র    বহিঃসংযোগ     আমাজনে — মায়া মেমসাব  বিষয়শ্রেণী:১৯৯৩-এর চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:ভারতীয় আদিরসাত্মক চলচ্চিত্র বিষয়শ্রেণী:১৯৯০-এর দশকের হিন্দি ভাষার চলচ্চিত্র বিষয়শ্রেণী:ভারতীয় আদিরসাত্মক নাট্য চলচ্চিত্র বিষয়শ্রেণী:ফরাসি উপন্যাস অবলম্বনে চলচ্চিত্র বিষয়শ্রেণী:১৯৯০-এর দশকের আদিরসাত্মক নাট্য চলচ্চিত্র বিষয়শ্রেণী:আদিরসাত্মক রহস্য চলচ্চিত্র বিষয়শ্রেণী:কেতন মেহতা পরিচালিত চলচ্চিত্র
চৌধুরী আবদুল রশিদ জেপি (জন্ম: ৭ জানুয়ারী 1941) বার্মিংহামের প্রাক্তন লর্ড মেয়র  । তিনি শহরের প্রাণকেন্দ্রের নেচেলস ওয়ার্ডে প্রতিনিধিত্বকারী তিন কাউন্সিলরের একজন।    পটভূমি  রশিদের জন্ম জম্মু ও কাশ্মীর, ব্রিটিশ ভারতের দাদিয়ালে (বর্তমানে পাকিস্তানের আজাদ কাশ্মীরে )। ১৯৫৪ সালে তিনি রট্টা মিডল স্কুলে পড়াশোনা করেন এবং তের বছর বয়সে স্কুল ত্যাগ করেন। ১৯৫৫ সালে তিনি যুক্তরাজ্যে চলে আসেন  যেখানে তিনি উত্তর উপকূলীয় শহর ওয়ার্ডিংটন, কুম্বরিয়ায় সাড়ে সাত বছর কাজ করেছিলেন।      মার্কেট ট্রেডার হিসাবে কাজ করার সময় তিনি ওয়ার্কিংটন কলেজ অফ অ্যাডুকেশন কলেজে খণ্ডকালীন পড়াশোনা করেছেন। ১৯৬২ সালের মে মাসে তিনি পাকিস্তানে ফিরে আসেন এবং সেখানে তাঁর স্ত্রী শাফিতের সাথে তাঁর ৪৫ বছরেরও বেশি সময় পরে বিয়ে হয়।      ১৯৬৩ সালে তিনি স্থানীয় ইঞ্জিনিয়ারিং ফার্ম জর্জ এইচ হিউজেস এর ড্রয়িং অফিসে বার্মিংহামে কাজ শুরু করেন।      পূর্ব বর্মিংহাম কমিউনিটি হেলথ কাউন্সিলে দায়িত্ব পালনের জন্য নিযুক্ত হয়ে ১৯৮০ সালে রশিদ  তাঁর কর্মজীবনে ও কাজ শুরু করেছিলেন। তিনি ১৯৮২ সালে পূর্ব বার্মিংহাম স্বাস্থ্য কর্তৃপক্ষে তাঁর নিয়োগের দিকে পরিচালিত করে যেখানে তিনি ১৯৮৫ সাল অবধি দায়িত্ব পালন করেছিলেন।      ১৯৮২ সালে তিনি ম্যাজিস্ট্রেটও হন।  তিনি ১৯৮০ এর দশকের গোড়ার দিকে ছোট স্বাস্থ্য সম্প্রদায়ের আইন কেন্দ্রে দায়িত্ব পালন করেছিলেন এবং এর চেয়ারম্যান হিসাবেও দায়িত্ব পালন করেছিলেন।       কাউন্সিলর  ১৯৮৭ সালের মে মাসে, রশিদ ছোট হিথ ওয়ার্ড থেকে বার্মিংহাম সিটি কাউন্সিলের নির্বাচিত হন। ওলভারহ্যাম্পটন বিশ্ববিদ্যালয় থেকে সামাজিক বিজ্ঞানের ডিগ্রির জন্য চূড়ান্ত পরীক্ষায় বসার মাত্র একমাস আগে তিনি এই আসনটি জিতেছিলেন।  কাউন্সিলর হিসাবে দায়িত্ব পালনকালে তিনি কাউন্সিলের কমিউনিটি সোশ্যাল ওয়ার্কার এবং লিয়াজোঁ অফিসার হিসাবে ব্ল্যাক কান্ট্রি ডুডল ডুডলিতে কাজ করেছিলেন। এই সময়ে তিনি ব্ল্যাক কান্ট্রি টকিং নিউজপেপার, ডডলি কাউন্সিল অফ ফাইথস এবং ডডলি ওয়ান ওয়ার্ল্ডেও দায়িত্ব পালন করেছিলেন।  ২০০০ সালে, রশিদ অসুস্থ স্বাস্থ্যের কারণে স্থানীয় সরকার চাকরি থেকে প্রাথমিক অবসর গ্রহণ করেছিলেন। ২০০২ সালে তিনি যেখান থেকে চলে গিয়েছিলেন সেখান থেকে ছেড়ে দিয়েছিলেন এবং তার পর থেকে বার্মিংহাম ফ্যামিলি হাউজিং অ্যাসোসিয়েশন, সেন্ট পিটার্স (স্যালটি) হাউজিং অ্যাসোসিয়েশন বোর্ডের ম্যাথিউ বাউলটন কলেজের গভর্নর এবং রিজেন্টস পার্ক প্রাথমিক বিদ্যালয়ের গভর্নর হিসাবে দায়িত্ব পালন করেছেন।   তিনি ২০০৪ সালে পুনরায় রাজনীতিতে প্রবেশ করেন এবং নেচেলস ওয়ার্ডের তিনটি কাউন্সিলর হিসাবে নির্বাচিত হয়েছিলেন। তার বর্তমান অফিসের মেয়াদ ২০২২ এ শেষ হচ্ছে    লর্ড মেয়র  ২০০৮ সালের মে মাসে, রশিদ বার্মিংহামের লর্ড মেয়র নিযুক্ত হন। পরের বছর তিনি যথারীতি ডেপুটি লর্ড মেয়র হিসাবে দায়িত্ব পালন করেছিলেন।   ২০০৯ সালে, রাশিদ সন্ত্রাসবিরোধী একটি টেলিভিশন প্রচারে উপস্থিত হয়ে যুক্তরাজ্যের বিদেশ ও কমনওয়েলথ অফিস দ্বারা অর্থায়িত হয়েছিল। তিনি উল্লেখযোগ্য ব্রিটিশ মুসলমানদের পাশাপাশি লর্ড মেয়র হিসাবে তাঁর ভূমিকায় উপস্থিত হয়েছিলেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৪১-এ জন্ম বিষয়শ্রেণী:অপর্যালোচিত অনুবাদসহ পাতা বিষয়শ্রেণী:যুক্তরাজ্যের নাগরিকীকৃত নাগরিক বিষয়শ্রেণী:আজাদ কাশ্মীরের ব্যক্তি বিষয়শ্রেণী:বার্মিংহাম, ওয়েস্ট মিডল্যান্ডসের লর্ড মেয়র বিষয়শ্রেণী:বার্মিংহাম, ওয়েস্ট মিডল্যান্ডসের রাজনীতিবিদ বিষয়শ্রেণী:মিরপুরি বংশোদ্ভূত ইংরেজ ব্যক্তি
লু লুটন (১৯৩৩-২০১৮) ছিলেন একজন অস্ট্রেলীয় অভিনেতা, গায়ক এবং উপস্থাপক। তিনি ক্রসরোডের মতো অনুষ্ঠানে উপস্থিত হয়ে ব্রিটেনে দশ বছর কাজ করেছেন। যখন তিনি অভিনয়ে আসেন তখন তিনি একজন ডিজে এবং টিন টাইমের উপস্থাপক ছিলেন।  অ্যানেট আন্দ্রে, যিনি তাঁর সাথে কাজ করেছেন, তিনি স্মরণ করেন যে তিনি "অদ্ভুত, কিন্তু আমরা ভালভাবেই কাজ করেছি।"    তথ্যসূত্র    বহিঃসংযোগ    আইএমডিবিতে লু লুটন  অস্টেজে লু লুটন  বিএফআই-এ লু লুটন বিষয়শ্রেণী:২০১৮-এ মৃত্যু বিষয়শ্রেণী:১৯৩৩-এ জন্ম বিষয়শ্রেণী:অস্ট্রেলীয় অভিনেতা
সামরিক ও সিভিল সার্ভিসে মুখ্য নেতাদের উস্কানিতে পশ্চিম পাকিস্তান প্রদেশ গঠনের পক্ষে সমর্থন দেয়া এবং ২৩ এপ্রিল ১৯৫৬ সালে মুসলিম লীগ এবং অন্যান্য রাজনীতিবিদদের একটি বিরুদ্ধ দলের দ্বারা পাকিস্তান রিপাবলিকান পার্টি গঠন করা হয়েছিল। দলের সভাপতি ছিলেন পশ্চিম পাকিস্তানের মুখ্যমন্ত্রী ডাঃ খান সাহেব। এই কাজের পেছনে মূল প্ররোচনাকারী ছিলেন পাকিস্তানের তৎকালীন গভর্নর জেনারেল ইস্কান্দার মির্জা। তিনি এই দলের সহসভাপতি ছিলেন এবং পরে ১৯৫৬ সালে পাকিস্তানের উদ্বোধনী রাষ্ট্রপতি হন। কেন্দ্রীয় সংসদীয় নেতা ছিলেন স্যার ফিরোজ খান নূন, পাকিস্তানের প্রধানমন্ত্রী (১৯৫৭ – ১৯৫৮)।   দলীয় নেতাগণ    পাঞ্জাব  নবাব মোজাফফর আলী খান কিজিলবাশ, ফজল ইলাহী চৌধুরী (গুজরাত জেলা), সৈয়দ আমজাদ আলী (লাহোর জেলা), সরদার আবদুল হামিদ খান দস্তি (মোজাফফরগড় জেলা), কর্নেল সৈয়দ আবিদ হুসেন ( ঝাং জেলা), সরদার আমির আজম খান, সৈয়দ জামিল হুসেন রিজভী (গুজরাত জেলা), মখদুমজাদা সৈয়দ হাসান মাহমুদ (রহিম ইয়ার খান জেলা), মাহর মুহাম্মদ সাদিক (ফয়সালবাদ জেলা), চৌধুরী আবদুল গনি ঘুমান ( শিয়ালকোট জেলা), বেগম খুদেজা জিএ খান ( ফয়সালাবাদ জেলা), রুকন-উদ-দৌলা শমসের জাং আলী-হাজ নবাব সাজ্জাদ আলী খান (গুজরাওয়ালা জেলা )।   সিন্ধ  কাজী ফজলুল্লাহ উবেদুল্লাহ (লারকানা জেলা), পীরজাদা আবদুস সাত্তার ( সুক্কুর জেলা), মির্জা মমতাজ হাসান কিজিলবাশ ( খায়রপুর মীর), হাজী মীর আলী আহমেদ খান তালপুর (হায়দরাবাদ জেলা ), হাজী নাজমুদ্দিন লঘারী সিরওয়াল (বদিন জেলা) ও সৈয়দ খায়ের শাহ ইমাম আলী শাহ (নবাবশাহ জেলা)।   উত্তর-পশ্চিম সীমান্ত প্রদেশ  ডাঃ খান সাহেব, সরদার আবদুর রশিদ খান, খান জালালউদ্দিন খান জালাল বাবা, খান নূর মুহাম্মদ খান এবং খান সখী জন খান ( বান্নু জেলা )   বেলুচিস্তান  নবাব আকবর খান বুগতি (ডেরা বুগতি ), জাম মীর গোলাম কাদির খান (লাসবেলা জেলা) সরদার হাফিজ ও সরদার ওয়ালিদ উমর রিন্দ (তুরবাত)   তথ্যসূত্র   বিষয়শ্রেণী:মুসলিম লীগের বিচ্ছিন্ন দল বিষয়শ্রেণী:পাকিস্তানের রাজনৈতিক দল বিষয়শ্রেণী:পাকিস্তানের বিলুপ্ত রাজনৈতিক দল বিষয়শ্রেণী:পাকিস্তানে ধর্মনিরপেক্ষতা বিষয়শ্রেণী:১৯৫৬-এ পাকিস্তানে প্রতিষ্ঠিত
আল জামিয়া আল ইসলামিয়া ময়মনসিংহ (জামিয়া ইসলামিয়া মোমেনশাহী নামেও পরিচিত) ময়মনসিংহ জেলার চরপাড়ায় অবস্থিত একটি কওমি মাদ্রাসা। ১৯৪২ সালে মনজুরুল হক ও নেওয়াজ আলীর নেতৃত্বে শহর ও শহরতলীর আলেম ও স্থানীয় ব্যক্তিবর্গের সহযোগিতায় এই মাদ্রাসাটি প্রতিষ্ঠা করা হয়। মাদ্রাসার জমি দান করেন নেওয়াজ আলীর সহধর্মিণী রহমজান খাতুন। শুরুতে মাদ্রাসার নাম ছিল ‘দারুল উলুম’। ১৯৭৬ সালে আশরাফ আলী থানভীর খলিফা আতহার আলী মাদ্রাসার পৃষ্ঠপোষকতার দায়িত্ব গ্রহণের পর মাদ্রাসার নাম পরিবর্তন করে বর্তমান নামটি রাখা হয়। প্রতিষ্ঠালগ্ন থেকে মাদ্রাসার অগ্রগতিতে ফয়জুর রহমান, মিয়া হোসাইন সহ প্রমুখ আলেম গুরুত্বপূর্ণ ভূমিকা পালন করেছেন। মাদ্রাসার বর্তমান মহাপরিচালক আনওয়ারুল হক।   ইতিহাস  ডাক্তার নেওয়াজ আলীর সহধর্মিণী রহমজান খাতুনের দানকৃত জমিতে ১৯৪২ সালে মঞ্জুরুল হক দারুল উলুম নামে এ মাদ্রাসাটি প্রতিষ্ঠা করেন। এসময় তার সহযোগী ছিলেন আশরাফ আলী। পরবর্তীতে তিনি মাদ্রাসা পরিচালনার দায়িত্ব পালন করেন। এটি ময়মনসিংহ অঞ্চলে কওমি ধারার প্রথমদিকের প্রতিষ্ঠিত মাদ্রাসা হওয়ায় অল্পসময়েই উল্লেখযোগ্য সংখ্যক শিক্ষার্থী এখানে ভর্তি হয়। ১৯৬৪ সালে এখানে দাওরায়ে হাদিস (মাস্টার্স) চালু করা হয়। এ সময় মাদ্রাসার মহাপরিচালক ছিলেন ছিলেন নূর উদ্দিন। তিনি ২৫ বছর এ দায়িত্ব পালন করেছেন। দাওরায়ে হাদিস চালুর পর ফয়জুর রহমান ও জালালুদ্দিন কুরাইশি এখানে কিছুদিন নিয়মিত হাদিসের পাঠদান করেন। ১৯৭৬ সালে আতহার আলী মাদ্রাসার পৃষ্ঠপোষকতার দায়িত্ব গ্রহণের পর মাদ্রাসায় আমূল পরিবর্তন আসে। তিনি মাদ্রাসার নাম পরিবর্তন সহ বর্তমান সাততলা ভবনের ভিত্তি স্থাপন করেন। মাদ্রাসার শিক্ষা ব্যবস্থাপনা এবং পাঠদান পদ্ধতিতেও ব্যাপক পরিবর্তন নিয়ে আসেন। ৬ মাস পর তিনি মৃত্যুবরণ করলে এখানেই তাকে দাফন করা হয়। তখন মাদ্রাসার মহাপরিচালক ছিলেন মিয়া হোসাইন। এরপর মহাপরিচালকরা হলেন যথাক্রমে: মুজিবুর রহমান, শরফুদ্দিন, আবদুল গণি, ফয়সাল আহমদ (ভারপ্রাপ্ত), শওকত হোসাইন (ভারপ্রাপ্ত) এবং বর্তমানে আনওয়ারুল হক।  তাফাজ্জুল হক হবিগঞ্জী, আযহার আলী আনোয়ার শাহ সহ প্রমুখ আলেম এখানে শিক্ষকতা করেছেন।   আরও দেখুন   দেওবন্দি  কওমি মাদ্রাসা  দারুল উলুম দেওবন্দ  আল জামিয়া আল ইসলামিয়া পটিয়া  বাংলাদেশের কওমি মাদ্রাসার তালিকা  তথ্যসূত্র   বিষয়শ্রেণী:১৯৪২-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৪২-এ ব্রিটিশ ভারতে প্রতিষ্ঠিত বিষয়শ্রেণী:ময়মনসিংহ জেলার কওমি মাদ্রাসা
রামধন জমিদার বাড়ি বাংলাদেশ এর চট্টগ্রাম জেলার রাউজান উপজেলার ডাবুয়া গ্রামে অবস্থিত এক ঐতিহাসিক জমিদার বাড়ি। স্থানীয়দের কাছে এই বাড়িটি "ধরের বাড়ি" নামে পরিচিত। এই জমিদার বাড়ির বংশের উপাধি ছিল "ধর।" জমিদার বাড়ি শুধুই স্মৃতি!  ইতিহাস জমিদার রামধন ধর এই জমিদার বাড়ির প্রতিষ্ঠাতা ছিলেন। তারা ছিলেন দুই ভাই। আরেক ভাইয়ের নাম ছিলো রামগতি ধর। তিনিও জমিদার রামধনের সাথে জমিদারীর দেখাশুনা করতেন। তবে কখন থেকে এই জমিদার বাড়ির পথচলা শুরু হয়েছিল তা জানা যায়নি। পরবর্তীতে এই জমিদার বাড়ির জমিদারীর দায়িত্ব পড়ে জমিদার রামধনের পুত্র কেশব চন্দ্রের উপর। তিনি জমিদারী প্রথা বিলুপ্তির ০২ (দুই) বছর আগে অর্থাৎ ১৯৫৫ সালের ০৬ জুন মারা যান। মারা যাওয়ার আগ পর্যন্ত তিনি এখানের জমিদারী পরিচালনা করতেন। বর্তমানে এখানের সর্বোশেষ জমিদার কেশব চন্দ্রের মেয়ে ছবি ধর তার পরিবার নিয়ে বসবাস করতেছেন। এছাড়াও এই জমিদার বংশের অন্যান্য লোকেরা চট্টগ্রাম,  ঢাকার শহরে ও ভারতে বসবাস করতেছেন। এখনো বিশেষ কোনো অনুষ্ঠান হলে তারা সকলে এই বাড়িতে মিলিত হন। কথিত আছে এই জমিদার বাড়ির সকল আসবাবপত্র রূপা ও স্বর্ণের তৈরি ছিল।  অবকাঠামো জমিদারদের বসবাসের জন্য বাসবভন (রামধন ভবন), দৃষ্টিনন্দন প্রবেশদ্বার, কাছারি ঘর, আনন্দমহল, নাচখানা ও শিব মন্দির রয়েছে। এছাড়াও এখানে বিশাল বিশাল কয়েকটি পুকুর ও দিঘী রয়েছে।  সমাজসেবামূলক কাজ এই জমিদার বংশধররা বংশ পরম্পরায় ডাবুয়া জগন্নাথ হাট, ডাবুয়া ইউনিয়ন পরিষদ ভবন, চিকদাইর পুলিশ ফাঁড়িসহ রাউজান আর.আর.এ.সি. মডেল সরকারি হাই স্কুল প্রতিষ্ঠায় বিশেষ অবদান রেখেছেন।  বর্তমান অবস্থা এখানে এখনো জমিদার বংশের লোকেরা বসবাস করাতে মোটামুটি জমিদার বাড়িটি এখনো প্রায় আগের মতই আছে।  চিত্রশালা  তথ্যসূত্র  বহিঃসংযোগ  বিষয়শ্রেণী:ঐতিহাসিক স্থান বিষয়শ্রেণী:বাংলাদেশের স্থাপত্য বিষয়শ্রেণী:বাংলাদেশের প্রাসাদ